Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 980

18. IRÁNYVONAL A FÉRFIAK ÉS N ŐK ESÉLYEGYENL ŐSÉGÉNEK ÁLTALÁNOS ÉRVÉNYESÍTÉSE A nők még mindig sajátos problémákkal küzdenek a munkaerőpiacra jutásban, a karrier építésében, a keresetek alakulását és a munka, illetve család összeegyeztetését illetően. Ezért igen fontos többek között: — Annak a biztosítása, hogy a női munkanélküliek az összes munkanélküli arányához képest lehessenek aktív munkaerőpiaci intézkedések alanyai. — Az adó- és ellátási rendszerek ösztönzést gátló elemeinek minden lehetséges módon való csökkentése, a női munkaerő-kínálatra gyakorolt negatív hatásuk miatt. 2000/52. szám — Új vállalkozás létrehozása, illetve a vállalkozóvá válás elé gördített akadályok megszüntetése. — Annak a biztosítása, hogy a nők rugalmas munkavégzési formák előnyeiben részesedhessenek. Ennek érdekében a tagállamok: a négy pillér végrehajtásának megközelítését a nemek viszonylatában fogják áttekinteni. Az ilyen megközelítésben elért fejlődés kielégítő értékelésének érdekében a tagállamoknak megfelelő adatgyűjtő rendszert és eljárásokat kell kiépíteniük. A Kormány a statisztikai rendszer jelenlegi helyzetének ismeretében nem tűzheti ki célul, hogy a négy pillér végrehajtását nemenként értékeli, de az ez irányú megalapozó szakértői munkálatok megkezdését szükségesnek tartja. Hazánk Európai Unióhoz való csatlakozásának előkészítése megköveteli, hogy az Unió gyakorlatának megfelelően a hazai statisztikai rendszer is képes legyen a foglalkoztatási adatok megfelelő részletezettségben való szolgáltatására és elemzésére. Erre azért is szükség van, mert a foglalkoztatáspolitikai támogatásokat és programokat célzottabbá, ezáltal eredményesebbé lehetne tenni, ha a megcélzott réteg sajátosságait — beleértve a nemek szerinti sajátosságokat is —, valamint speciális igényeit jobban figyelembe véve indulnának a különböző akciók. Korábbi kormányzati intézkedések A közelmúltban megjelent a „Jelentés a nők és férfiak helyzetéről Magyarországon” című kiadvány, amely a jelenleg elérhető statisztikai adatokat közli. Ez az adatközlés az Európai Unió tapasztalatait figyelembe véve került összeállításra. A statisztikai adatszolgáltatásunk már ma is sok tekintetben felkészült a nők és férfiak munkaerőpiaci helyzete megítélésének elemzésére, azonban szervezett formában az adatok ilyen szempontból való elemzése ez idáig nem megoldott. Szükséges akciók AZ EU igényeinek megfelelően tovább kell fejleszteni a statisztikai adatok gyűjtését és feldolgozását. Ehhez a szakértői előkészítő munkálatokat már ez évben meg kell kezdeni. A munka célja olyan mutatószám-rendszer kialakítása, amely lehetővé teszi, hogy az irányvonalak teljesítésében való előrehaladás nemenkénti bontásban is mérhető legyen.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes